sagorsarker/bangla-wikipedia huggingface dataset:
ভারতে ধর্ষণ

ভারতে নারীদের বিরুদ্ধে ধর্ষণ চতুর্থ সাধারণ অপরাধ। ন্যাশনাল ক্রাইম রেকর্ডস ব্যুরোর (এনসিআরবি) ২০২২ সালের বার্ষিক প্রতিবেদন অনুযায়ী, সারা দেশে ৩৫,০৪০ টি ধর্ষণের মামলা অথবা প্রতিদিন গড়ে ৯৬টি মামলা নথিভুক্ত হয়েছে, যা ২০১৮ সালের তুলনায় কিছুটা কম, যখন প্রতিদিন ৯১ টি মামলা নথিভুক্ত করা হয়েছিল। এগুলোর মধ্যে ভুক্তভোগীদের পরিচিত অপরাধীদের দ্বারা ৩০,১৬৫ টি ধর্ষণ সংঘটিত হয় (মামলা ৯৪.২%), ঘটনার সংখ্যাটি ২০১৮ সালের অনুরূপ অধিক। সম্মতির আইনি বয়স অনুযায়ী নাবালক বা ১৮ বছরের কম বয়সী ভুক্তভোগীদের অংশ ১৫.৪%, যা নির্দেশ করে, যে ভুক্তভোগীদের অংশ ২০১৮ সালে ২৭.৮% থেকে অনেকটাই নেমে এসেছে। অন্যদিকে, ভারতে কিশোরদের দ্বারা ধর্ষণের হার বেশি ছিল এবং ২০১৯ সালে প্রতিদিন তিনজন নাবালিকাকে ধর্ষণ, হামলা এবং নারী ও মেয়েদের উপর সহিংসতার চেষ্টার জন্য গ্রেপ্তার করা হয়েছিল।
ভারতকে "ধর্ষণের মাথাপিছু সর্বনিম্ন হারের দেশ" হিসাবে চিহ্নিত করা হয়েছে। সরকার বিয়ের মিথ্যা প্রতিশ্রুতিতে প্রতিশ্রুতিবদ্ধ যৌনমিলনকে ধর্ষণ হিসেবেও শ্রেণীবদ্ধ করে। সাম্প্রতিক বছরগুলোতে গণমাধ্যমের ব্যাপক মনোযোগ পাওয়ার পর এবং স্থানীয় ও দেশব্যাপী জনসাধারণের বিক্ষোভের সূত্রপাত হওয়ার পর সাম্প্রতিক বছরগুলিতে ধর্ষণের প্রতিবেদন করার ইচ্ছা বৃদ্ধি পেয়েছে। এর ফলে সরকার ধর্ষণ ও যৌন নিপীড়নের অপরাধের জন্য তার দণ্ডবিধি সংস্কার করতে বাধ্য হয়।
এনসিআরবি-এর ২০১৯ সালের পরিসংখ্যান অনুযায়ী, রাজস্থান ভারতীয় রাজ্যসমূহের মধ্যে সবচেয়ে বেশি ধর্ষণের খবর দিয়েছে। হিন্দি হার্টল্যান্ড অঞ্চলের অন্যান্য রাজ্যগুলি, উত্তর ভারত জুড়ে, যেমন মধ্যপ্রদেশ, উত্তরপ্রদেশ, হরিয়ানা ও ছত্তিশগড়েও মহিলাদের বিরুদ্ধে যৌন সহিংসতার ঘটনা সবচেয়ে বেশি। মেট্রোপলিটন শহরগুলির মধ্যে, জাতীয় রাজধানী দিল্লিতে ২০১৯ সালে ১২৫৩ টি ধর্ষণের ঘটনার সাথে ধর্ষণের সর্বোচ্চ স্থান বজায় রেখেছে, অপরদিকে জয়পুরে ধর্ষণের হার সবচেয়ে বেশি (প্রতি ১,০০,০০০ জন জনসংখ্যায়)।
ভারতে ২০১৯ সালের হিসাবে প্রতি ১৬ মিনিটে একটি ধর্ষণের ঘটনা ঘটে। এই সংখ্যা ২০১৮ সালে ১৫ মিনিট ছিল। জাতীয় গড় ধর্ষণের হার (প্রতি ১,০০,০০০ জনসংখ্যার) ২০১৯ সালে ৪.৯, যা ২০১৮ সালে ও ২০১৭ সালের জাতীয় গড় ৫.২ এর চেয়ে কিছুটা কম। ভারতের রাজ্যগুলির মধ্যে ২০১৯ সালের হিসাবে নাগাল্যান্ড (০.৮), তামিলনাড়ু (১.০) ও বিহারে (১.৩) ধর্ষণের হার সবচেয়ে কম, অপরদিকে রাজস্থানে (১৫.৯) ধর্ষণের হার সবচেয়ে বেশি। এই পরিসংখ্যানগুলি ধর্ষণকে হত্যা এবং ধর্ষণের প্রচেষ্টাকে বিবেচনায় নেয় না, যা ভারতের পুলিশ পৃথকভাবে গণনা করে।
জুলি হেইডেন

জুলি হেইডেন (জন্ম: আনুমানিক ১৮৫৭ - মৃত্যু: ২১ আগস্ট, ১৮৭৪) (কখনও কখনও জুলিয়া হেইডেন নামে পরিচিত), একজন আমেরিকান সতের বছর বয়সী কৃষ্ণাঙ্গ বিদ্যালয় শিক্ষিকা ছিলেন, যিনি টেনেসির কৃষ্ণাঙ্গ শিশুদের জন্য একটি স্কুলে শিক্ষকতা শুরু করার কয়েক দিনের মধ্যে শ্বেতাঙ্গ বর্ণবাদী সংগঠন "হোয়াইট ম্যানস লীগের" সদস্যদের দ্বারা খুন হন।
জুলি হেইডেন টেনেসির মৌরি কাউন্টির স্প্রিং হিলে বড় হয়েছেন। তিনি ন্যাশভিলের সেন্ট্রাল টেনেসি কলেজে পড়েন, যা ছিল কৃষ্ণাঙ্গ শিক্ষার্থিদের জন্য স্থাপিত পাঠদানের জন্য শিক্ষক প্রশিক্ষণের একটি কলেজ।
জুলি হেইডেন কৃষ্ণাঙ্গ শিশুদের শিক্ষাদানের দায়ে শ্বেতাঙ্গ বর্ণবাদীদের হাতে খুন হয়েছিল। ন্যাশভিল থেকে টেনেসির ট্রাউসডেল কাউন্টির হার্টসভিলে "কৃষ্ণাঙ্গদের শিক্ষিত করার জন্য" গমন করেছিলেন। সেই সময়ে কৃষ্ণাঙ্গদের পড়তে শেখানোকে "শ্বেতাঙ্গ নিয়ন্ত্রণকে চ্যালেঞ্জ করা হিসাবে" ব্যাখ্যা করা হয়েছিল"। হত্যার সময়, জুলি হেইডেন এমেরি লো এবং তার স্ত্রী পিঙ্ক-এর সাথে একজন বোর্ডার হিসাবে অবস্থান করছিলেন। হার্টসভিলায় তার আগমনের তিন দিন পর, ২১ আগস্ট মাঝরাতে ২:০০ টায়, লোয়ের বাড়িতে "হোয়াইট ম্যানস লীগের" সদস্যরা আক্রমণ করে, তার সাথে সাক্ষাৎ করতে চায় জানিয়ে ঘরের বাইরে আসতে বলে, বাড়ির ভিতর তাড়া করে এবং গুলি করে হত্যা করে। আমেরিকার তৎকালীন রাজনৈতিক সাময়িকপত্র "হারপার'স উইকলি"র মতে, "তার হত্যাকারীরা পালিয়ে গেছে, অথবা জুলিয়া হেডেনের মৃত্যুর প্রতিশোধ নেওয়ার সম্ভাবনা নেই, যদি না জাতি "হোয়াইট ম্যানস লিগ" নির্মূলের উপর জোর না দেয়।"
১৮৭৪ সালের আগস্টে, "রিপাবলিকান ব্যানার" জুলি হেইডেন হত্যা সংক্রান্ত একটি প্রতিবেদনে উল্লেখ করে যে জননির্দেশনা তত্ত্বাবধায়ক, কর্নেল জন ফ্লেমিং, ট্রাউসডেল কাউন্টির তত্ত্বাবধায়ক রবার্ট এস স্মিথকে হত্যার বিষয়ে একটি প্রতিবেদন দিতে অনুরোধ করেছিলেন। একই বছর সেপ্টেম্বরে, জুলি হেইডেনের পরিবারের মূল আবাস স্প্রিং হিলের কৃষ্ণাঙ্গ নাগরিকরা, টেনেসির গভর্নর জন সি ব্রাউনকে হত্যাকারীদের খুঁজে বের করতে এবং গ্রেপ্তারের জন্য আবেদন করেছিল। টেনেসির প্রশাসক প্রত্যেক খুনীকে ধরার জন্য মাথাপিছু ৫০০ ডলার পুরস্কার ঘোষণা দিয়েছিলেন।
জুলি হেইডেন হত্যা মামলায় প্যাট লায়ন্স এবং জে বোয়েন সন্ডার্সের বিরুদ্ধে অভিযোগ দায়ের করা হয়েছিল। বিচার চলাকালীন, সন্ডার্স স্বীকার করেছিল যে তিনি দুইজন কৃষ্ণাঙ্গ মানুষকে হত্যা করেছিলেন। ১ সালের অক্টোবরে আসামিরা ৩৫০০ ডলারের জামিনে মুক্তি পায়।
অ্যালান ফ্রাইডল্যান্ডার এবং রিচার্ড অ্যালেন গারবারের তাদের "ওয়েলকামিং রুইনঃ দ্য সিভিল রাইটস এক্ট অব ১৮৭৫ গ্রন্থে" জুলি হেইডেন সম্পর্কে আমেরিকার "দক্ষিণাঞ্চলীয় সহিংসতার 'পোস্টার চাইল্ড' হয়েছিলেন" মর্মে মন্তব্য করেছেন।
লীলা আহমেদ

লীলা আহমেদ (; জন্ম ১৯৪০) একজন মিশরীয়-আমেরিকান ইসলামের পণ্ডিত। ১৯৯২ সালে তিনি তার বই "উইমেন অ্যান্ড জেন্ডার ইন ইসলাম" প্রকাশ করেন, যা আরব মুসলিম সমাজে নারীদের অবস্থানের একটি ঐতিহাসিক বিশ্লেষণ হিসেবে বিবেচিত। তিনি ১৯৯৯ সালে হার্ভার্ড ডিভিনিটি স্কুলে ধর্ম বিষয়ক মহিলাদের অধ্যয়নের প্রথম অধ্যাপক হয়েছিলেন এবং ২০০৩ সাল থেকে ভিক্টর এস থমাস অধ্যাপক ডিভিনিটি চেয়ার অধিকার করেন। আহমেদ যুক্তরাষ্ট্রে মুসলিম মহিলাদের "পর্দা" সম্পর্কে বিশ্লেষণের জন্য ধর্ম লুইসভিলে বিশ্ববিদ্যালয়ের গ্রাউমায়ার পুরস্কার লাভ করেন।
আহমেদ ১৯৪০ সালে কায়রোর হেলিওপলিস জেলায় জন্মগ্রহণ করেন। তার পিতা মিশরীয় মধ্যবিত্ত এবং মাতা উচ্চ শ্রেণীর তুর্কি পরিবারের। আহমদের শৈশব মুসলিম মিশরীয় মূল্যবোধ এবং "প্রাচীন রাজ্য" এর অধীনে মিশরের অভিজাত শ্রেণীর উদার দৃষ্টিভঙ্গি দ্বারা গঠিত হয়েছিল। ১৯৫২ সালে মুক্ত অফিসার্স আন্দোলনের সাথে থাকার কারণে আহমেদ পরিবার রাজনৈতিকভাবে বিচ্ছিন্ন হয়ে পড়ে। তার পিতা, একজন সিভিল ইঞ্জিনিয়ার, পরিবেশগত নীতির কারণে জামাল আবদেল নাসেরের আসওয়ান উচ্চ বাঁধ নির্মাণের একজন সোচ্চার বিরোধী ছিলেন।
আহমেদ মিশর এবং মধ্যপ্রাচ্য এ আরব জাতীয়তাবাদের একজন কঠোর সমালোচক ছিলেন। তিনি তার আত্মজীবনীতে আরব জাতীয়তাবাদ, এবং সেনাবাহিনীর অভ্যুত্থান এর পরে মিশরের জন্য আরব পরিচয় তৈরিতে যে রাজনৈতিক কারণ এবং প্রচেষ্টার প্রশ্নে একটি সম্পূর্ণ অধ্যায় উৎসর্গ করেন। আহমদের গবেষণার মতে, মিশরীয় "আরব" ধারণাটি বিশ শতকে কার্যত অচেনা ছিল।
আহমেদ তার ইউরোপ এবং মার্কিন যুক্তরাষ্ট্র এর অভিজ্ঞতার কথা বলেছেন যা প্রায়ই উত্তেজনা এবং বিভ্রান্তিতে ভরা ছিল কারণ তিনি তার মুসলিম মিশরীয় পরিচয়কে পশ্চিমা মূল্যবোধের সাথে পুনর্মিলন করার চেষ্টা করেছিলেন।
মহিলাদের প্রতি ইসলামিক দৃষ্টিভঙ্গি এবং মুসলিম বিশ্বে তাদের ঐতিহাসিক ও সামাজিক মর্যাদা সম্পর্কে যুগান্তকারী কাজের জন্য আহমেদ সম্ভবত আজ বিশেষভাবে পরিচিত পেয়েছেন। বিশেষ করে পর্দাপ্রথার প্রতি তার সমর্থনের জন্য, যে প্রথায় তিনি এক ধর্মনিরপেক্ষ মিশরীয় পরিবারে বড় হয়েছিলেন এবং তার বিরোধিতা করেছিলেন।
তার মৌলিক কাজে, "ওইমান এন্ড জেন্ডার ইন ইসলাম" (১৯৯২), আহমদ যুক্তি দেন যে মধ্যপ্রাচ্য তে যে নিপীড়নমূলক চর্চা মহিলাদেরকে করা হয় তা ইসলামের পরিবর্তে ইসলামের পিতৃতান্ত্রিক ব্যাখ্যার ব্যাপকতার কারণে ঘটে। তিনি বলেছিলেন যে ইসলামের বিকাশের সাথে সাথে ধর্মে দুটি ভিন্ন কণ্ঠস্বর প্রকাশিত হয়েছিল:
আয়শা তৈমুর

আয়শা ই' ইসমাত তৈমুর ( অথবা আয়শা আল-তৈমুরিয়াহ ; ১৮৪০-১৯০২) উসমানীয় যুগে একজন মিশরীয় সমাজকর্মী, কবি,ঔপন্যাসিক এবং নারীবাদী ছিলেন। তিনি ১৯ শতকের প্রারম্ভে নারীর অধিকারের ক্ষেত্রে সক্রিয় ছিলেন। তার রচনাগুলি এমন এক সময়ে প্রকাশিত হয় যখন মিশরের নারীরা বুঝতে পারছিল যে তারা ইসলামের দেয়া কিছু অধিকার থেকে বঞ্চিত হচ্ছে। তৈমুর প্রথম আরব নারীদের মধ্যে একজন ছিলেন যিনি জীবিত থাকাকালীন তাঁর কবিতা এবং অন্যান্য লেখা স্বীকৃত হয়েছিল এবং আধুনিক সময়ে প্রকাশিত হয়েছিল। 
যদিও তৈমুর মিশরীয় তুরকো-কুর্দি রাজপরিবারে জন্মগ্রহণ করেছিলেন তিনি মূলত ছিলেন ইরাকি কুর্দিস্তানের। তিনি অধিকার বঞ্চিতদের জন্য কায়মনোবাক্যে কাজ করেছিলেন।মিশরে নারীদের অধিকারের প্রতি তার কাজের জন্যই তিনি তার ক্ষেত্র এবং সংস্কৃতিতে একজন পথিকৃৎ হিসেবে স্বীকৃত। 
তৈমুর ছিলেন রাজকীয় তুর্কি দলের সদস্য ইসমাইল তৈমুরের মেয়ে। তৈমুরের মা ছিলেন সার্কাসিয়ান এবং একজন মুক্ত দাস। তৈমুরকে তার পিতা শিক্ষাদান করেছিলেন। এবং যখন তিনি মারা যান তৈমুর তার ভাই আহমেদ পাশা তৈমুরের কাছে শিক্ষা গ্রহণ করেন। ১৪ বছর বয়সে, তৈমুর বিয়ে করে ইস্তাম্বুলে চলে যান। 
তৈমুরের মায়ের সূচিকর্ম শেখানোর চেষ্টার বিরুদ্ধে, তৈমুরের বাবা তাকে কুরআন, ইসলামী আইনশাস্ত্র, আরবি, তুর্কি এবং ফারসি ভাষায় শিক্ষিত করেছিলেন। তার বাবা তাকে রচনাও শিখিয়েছিলেন, যেখানে তিনি তার শেখা তিনটি ভাষার কবিতা দিয়ে তার সাহিত্য জীবন শুরু করেছিলেন। তৈমুর শিক্ষার জন্য নিবেদিত ছিলেন কিন্তু মিশরের সেই সময়কালে লিঙ্গের কারণে তিনি কেবল তার বাড়িতে পড়াশোনার মধ্যেই সীমাবদ্ধ ছিলেন। মাত্র ১৩ বছর বয়সে তৈমুর কবিতায় তার ক্রোধ প্রকাশ করেছিলেন। ১৪ বছর বয়সে মাহমুদ বে-আল -ইসলামবুলিকে বিয়ে করার সময় পড়াশোনা এবং লেখালেখি ছেড়ে দেন। তার মেয়ে, বাবা এবং স্বামীর মৃত্যুর পর, তিনি মিশরে ফিরে আসেন। সেখানে তিনি কাব্যিক রচনা বিষয়ে মহিলা টিউটরদের কাছে অধ্যয়ন করেন। 
তৈমুরের জন্ম সাহিত্যিক পরিবারে; তার ভাই আহমেদ পাশা তৈমুর ছিলেন একজন গবেষক এবং ঔপন্যাসিক। তার দুই ভাগ্নেও ছিলেন : নাট্যকার মোহাম্মদ তৈমুর এবং ঔপন্যাসিক মাহমুদ তৈমুর ।
তৈমুরের বাবা সবসময় চেয়েছিলেন তার মেয়েকে পর্যাপ্ত শিক্ষাদান করতে। তিনি ১৪ বছর বয়সে ১৮৫৪ সালে মাহমুদ বে-আল- ইস্তাম্বুলিকে বিয়ে করেন এবং স্বামীর সাথে ইস্তাম্বুলে চলে যান। ১৮৭৩ সালে, তৈমুরের মেয়ে তাওহিদা অজ্ঞাত অসুস্থতায় মারা যায়। তার বাবা ১৮৮২ সালে মারা যান। তার পরে ১৮৮৫ সালে তার স্বামীর মৃত্যু তাকে মিশরে ফিরে যেতে প্রণোদিত করে যেখানে তিনি তার লেখা আবার শুরু করেন। তার কন্যাশোকের কবিতাগুলি আধুনিক যুগে সেই ধারার সেরা হিসাবে বিবেচিত হয়।
সুইডেনে ধর্ষণ

সুইডেনে ধর্ষণ হল সুইডিশ পেনাল কোডের অধ্যায়ে বর্ণিত একটি আইনি সংজ্ঞা রয়েছে। ঐতিহাসিকভাবে, ধর্ষণকে সংজ্ঞায়িত করা হয়েছে একজন নারী বা পুরুষের বিরুদ্ধে এক বা একাধিক লোকের দ্বারা সম্মতি ছাড়াই জোরপূর্বক যৌন সম্পর্ক। সাম্প্রতিক বছরগুলোতে, সুইডেনের আইনে ধর্ষণের সংজ্ঞায় বেশ কয়েকটি সংশোধন করা হয়েছে, শুধুমাত্র সহবাস নয় বরং সম্মতি দিতে অক্ষম কারো বিরুদ্ধে দুর্বল পরিস্থিতিতে তুলনামূলক যৌন ক্রিয়াকলাপও অন্তর্ভুক্ত করা হয়েছে, যেমন ভয় বা অজ্ঞান অবস্থা, এমন ঘটনা কেউ ধর্ষণ হিসাবে মান্য করা হবে।
২০১০-এর দশকের মাঝামাঝি সময়ে, প্রতি ১০০,০০০ জনের মধ্যে ৫০০০ জন থেকে ৭০০০ জনের মধ্যে ধর্ষণের ঘটনা ঘটেছে, যা অনেক ইউরোপীয় দেশের তুলনায় বেশি, কারণ সুইডিশ আইনে ধর্ষণকে সংজ্ঞায়িত শর্ত ও ২০০ টিরও কম দোষী সাব্যস্ত হওয়ার ঘটনার।
২০১৮ সালে, সুইডেন একটি নতুন আইন পাস করেছে, যা সম্মতি ছাড়াই যৌনতাকে ধর্ষণ হিসাবে প্রতিপন্ন করা হয়, এমনকি যখন কোন হুমকি, জবরদস্তি বা সহিংসতার ঘটনা জড়িত না থাকলেও। সুইডেনের আর কোনো সহিংসতা বা জবরদস্তির ব্যবহার বা হুমকি প্রমাণ করার জন্য প্রসিকিউটরদের প্রয়োজন নেই। এর ফলে অপরাধী সাব্যস্ত হওয়ার ঘটনা ৭৫% বৃদ্ধি পেয়ে ৩৩৩ টিতে পউচ্ছেছে পৌঁছেছে। 
সুইডেনে ধর্ষণের বিরুদ্ধে প্রথম বিধিবদ্ধ আইন ১৩তম শতাব্দীতে জারি করা হয়। এটি একটি গুরুতর অপরাধ হিসেবে বিবেচিত হয়েছিল, ১৭৭৯ সাল পর্যন্ত মৃত্যুদণ্ডযোগ্য অপরাধ হিসাবে বিবেচিত হত। বর্তমান সুইডিশ পেনাল কোড ১৯৬২ সালে গৃহীত হয়েছিল এবং ১৯৬৫ সালের ১লা জানুয়ারি আইনে পরিণত করা হয়েছিল। নীতি ও আইনে লিঙ্গ সমতার একটি দীর্ঘদিনের ঐতিহ্য, পাশাপাশি একটি প্রতিষ্ঠিত নারীবাদী আন্দোলন, বিভিন্ন আইনগত পরিবর্তন ও সংশোধনের দিকে পরিচালিত করেছে, যা ধর্ষণের সংজ্ঞা ব্যাপকভাবে প্রসারিত করেছে। উদাহরণস্বরূপ, ১৯৬৫ সালে সুইডেন বৈবাহিক ধর্ষণকে অপরাধ হিসাবে স্বীকার করা বিশ্বের প্রথম দেশগুলির মধ্যে একটি। সমকামী কাজ ও লিঙ্গ নিরপেক্ষতা প্রথম ১৯৮৪ সালে প্রবর্তিত হয়েছিল, এবং অজ্ঞান অবস্থায় (যেমন নেশা বা ঘুমের কারণে) থাকা কারো সাথে যৌন সম্পর্ক স্থাপন করার ঘটনাকে ২০০৫ সালে ধর্ষণের সংজ্ঞায় অন্তর্ভুক্ত করা হয়।
সুইডেনে, আইন প্রয়োগের ক্ষেত্রে নজির স্থাপনে কেস লও গুরুত্বপূর্ণ ভূমিকা পালন করে। উদাহরণস্বরূপ, সুপ্রিম কোর্টের ২০০৮ সালের একটি রায় সিদ্ধান্ত নিয়েছে যে মাদকাসক্ত বা ঘুমন্ত মহিলার যোনিতে ডিজিটাল অনুপ্রবেশকে যৌনমিলনের সাথে তুলনা করা ও একটি যৌন কাজ হিসেবে গণ্য করা হবে এবং তাই এটি ধর্ষণ হিসাবে বিবেচিত হবে।
রাচেল ওয়াহবা

রাচেল ওয়াহবা (জন্ম ১৯ মার্চ, ১৯৪৬) হলেন মিজরাহি/সেফারদিক ইহুদি বিষয়গুলির একজন লেখক এবং সান ফ্রান্সিস্কো ও মেরিন কাউন্টিতে ব্যক্তিগত অনুশীলনকারী একজন সাইকোথেরাপিস্ট। ফরহুদের সময় তিনি ১৯৪১ সালের জুন মাসে বাগদাদের ইহুদি জনগোষ্ঠীর বিরুদ্ধে চালানো সুসংগঠিত হত্যা ও লুন্ঠনের সময় তার মায়ের আঘাতমূলক অভিজ্ঞতা সম্পর্কে ব্যাপকভাবে লিখেছেন।
রাচেল ওয়াহবা ১৯৪৬ সালের ১ মার্চ মুম্বইয়ে জন্মগ্রহণ করেন। তার পিতা মরিস (মোসা) ওয়াহবা, মিশরের মনসুরায় এক ইহুদি পরিবারে জন্মগ্রহণ করেছিলেন এবং ১৯৩৯ সালে বাগদাদে চলে যাওয়ার আগ পর্যন্ত মিশরের কায়রোতে বসবাস করতেন, যেখানে তিনি একজন ইরাকি ইহুদি নারী রাচেলের মা-এর সাথে দেখা করেছিলেন। তার নানী মাসুদা (মীদা) ছিলেন সিঙ্গাপুরে বসবাসরত একজন ইরাকি ইহুদি।
ফরহুদের পরে, তার পরিবার ভারতে চলে যায়, সেখানে রাচেলের জন্ম হয়। ১৯৪৮ সালে ভারত স্বাধীন হওয়ার পর, তার বাবা সিদ্ধান্ত নিয়েছিলেন যে তারা তার ভাইয়ের ব্যবসা গ্রহণের জন্য জাপানে চলে যাবে। ওয়াহবা, তার মা এবং তার ছোট ভাই ১৯৫৯ সালে রেডক্রসের সহায়তায় সেখানে গিয়েছিলেন কারণ তারা রাষ্ট্রহীন ব্যক্তি ছিলেন।
পরিবারটি যুক্তরাষ্ট্রে অভিবাসনের জন্য ২০ বছর অপেক্ষা করেছিল। পরবর্তিতে তারা যুক্তরাষ্ট্রে পৌছাতে সক্ষম হন।
ওয়াহবা একজন সক্রিয় কর্মী হিসেবে শিক্ষা দেয় যে ইহুদিরা একটি বহুসংস্কৃতির মানুষ, ইদ্দিশরা জুডিও-আরবি এবং লাডিনোসহ অনেক ইহুদি ভাষা এবং উপভাষার মধ্যে মাত্র একটি ছিল এবং ইহুদি খাবার সমানভাবে বিশ্বখ্যাত।
ওয়াহবা জিমেনা (মধ্যপ্রাচ্য এবং উত্তর আফ্রিকার ইহুদিদের আদিবাসী) উপদেষ্টা বোর্ডে কাজ করেন।
তিনি মিশরীয় এবং ইরাকি বংশোদ্ভূত পিতা-মাতার মিজরাহি/সেফারদি ইহুদি হওয়া এবং ইহুদিদের দ্বারা তাদের স্বদেশে দ্বিতীয় শ্রেণীর (জিম্মি) মর্যাদায় বাধ্য হওয়া, সেইসাথে আশকেনাজি ইহুদিদের সাংস্কৃতিক আধিপত্য সম্পর্কিত বেশ কয়েকটি সংকলন প্রকাশ করেছেন। মার্কিন যুক্তরাষ্ট্রের মতো দেশগুলিতে, সেখানে তিনি তার ভাষা, ইতিহাস বা খাবার ভাগ করতে না পারা তার পক্ষে কঠিন ছিল, আমেরিকান ইহুদিদের সাথে তার পরিচয় পাওয়া কঠিন হয়ে পড়ে, যারা ছিল পূর্ব ইউরোপীয় বংশোদ্ভূত।
তিনি নারী এবং সমকামী মহিলাদের সাথে কাজ করার জন্য মনোবিশ্লেষণ পদ্ধতিতে প্রবন্ধও প্রকাশ করেছেন।
রাচেল ওয়াহবা একজন সমকামী মহিলা ট্রাভেল অ্যান্ড রিসোর্ট কোম্পানি অলিভিয়া ট্রাভেলের সহ-প্রতিষ্ঠাতা এবং সহ-মালিক (তার প্রাক্তন স্ত্রী জুডি ডলুগাজের সাথে)।
রাচেল বর্তমানে তার নাতনি রেবেকার সাথে মেরিন কাউন্টিতে থাকেন।
ওয়াহবা একজন আরব ইহুদি হিসেবে চিহ্নিত।
দত্ত অ্যান্ড বউমা

দত্ত & বৌমা হল একটি ভারতীয় বাংলা ভাষার টেলিভিশন সিরিজ যা শশী মিত্তাল এবং শশী সুমিত প্রোডাকশন এর সুমিত হুকামচাঁদ মিত্তলের অধীনে নির্মিত।  এটি ৩০ শে আগস্ট ২০২১ থেকে প্রতিদিন রাত ৮ টার সময়েকার্লাস বাংলা য় প্রচারিত হচ্ছে।  এটি মারাঠি সিরিজ ঘাটেজ & সন্স এর রিমেক। এই ধারাবাহিকে অভিনয় করেছেন আদিত‍্য বক্সী এবং তিতিক্ষা দাস। এছাড়াও অনান‍্য চরিত্রে রয়েছেন কৌশিক বন্দ্যোপাধ্যায়, পাপিয়া অধিকারী, সুমন বন্দ্যোপাধ্যায়, সৌগত বন্দ্যোপাধ্যায়।
শাশুড়ি সাথে বউমার ঝগড়া না দেখিয়ে শ্বশুরবাড়ির সবার সাথে নতুন বউের দারুণ সম্পর্কের গল্প বলা হবে এতে।
গৃহকর্মী নির্যাতন

গৃহকর্মী নির্যাতন, গৃহকর্মী হিসেবে নিযুক্ত ব্যক্তির প্রতি অসদাচরণ বা অবহেলা, বিশেষ করে নিয়োগকর্তা বা নিয়োগকর্তার পরিবারের সদস্য দ্বারা। এটি এমন কোনও কাজ বা কাজ করতে ব্যর্থতা যার ফলে সেই কর্মচারীর ক্ষতি হয়। এটি শারীরিক, মানসিক, যৌন এবং অর্থনৈতিক অপব্যবহার সহ অসংখ্য রূপ ধারণ করে। অপরাধীদের অধিকাংশই নারী এবং তাদের সন্তান। এই কাজগুলি বিভিন্ন কারণে হতে পারে, যার মধ্যে শিকারের মধ্যে ভীতি জাগানো, তাদের শৃঙ্খলাবদ্ধ করা বা অপব্যবহারকারীর কাঙ্ক্ষিত উপায়ে কাজ করা। 
ইউনাইটেড স্টেটস হিউম্যান ট্রাফিকিং হটলাইন গৃহকর্মী নির্যাতনকে মানব পাচারের একটি ধরন হিসেবে বর্ণনা করে - এটা হল "জোর করে, জালিয়াতি করা বা জবরদস্তি করে শ্রমিকের উপর নিয়ন্ত্রণ বজায় রাখা এবং শ্রমিককে এটা বিশ্বাস করানো যে তার এ ছাড়া আর কোন উপায় নেই" তারা বলেছিল। যদিও এটি যে কোনও জায়গায় ঘটতে পারে, সিঙ্গাপুরের গৃহকর্মীরা সবচেয়ে বেশি এমন নির্যাতনের শিকার হয়।
গৃহকর্মী নির্যাতন, যদিও একটি বৈশ্বিক ঘটনা, বিশেষ করে সিঙ্গাপুরে প্রচলিত। রিসার্চ অ্যাক্রস বর্ডার্সের এক গবেষণায় দেখা গেছে, সিঙ্গাপুরের দশজন গৃহকর্মীর মধ্যে ছয়জন কর্মক্ষেত্রে কোনো না কোনো ধরনের অপব্যবহারের সম্মুখীন হন। প্রতি চারজনের মধ্যে একজন শারীরিক সহিংসতার কথা জানিয়েছেন। উপরন্তু, সাতজন সিঙ্গাপুরবাসীর মধ্যে একজন গৃহকর্মী নির্যাতন প্রত্যক্ষ করেছেন। 
বিদেশী গৃহকর্মীরা, যারা কর্মসংস্থানের জন্য বিদেশ যান, তারা অপব্যবহারের উচ্চ ঝুঁকিতে রয়েছেন। যেহেতু সিঙ্গাপুরের কর্মসংস্থান আইনের অধীনে অভিবাসী কর্মীদের মধ্যে কেবলমাত্র গৃহকর্মীরাই সুরক্ষিত নয়, তাই অনেকে অবমাননাকর পরিস্থিতিতে পড়ে। সিঙ্গাপুরে বিদেশী গৃহকর্মী চুক্তিতে বাহিরে থাকার বিকল্পের অভাবের কারণে এটি আরও বাড়ানো হয়েছে; বিদেশী গৃহকর্মীরা তাদের নিয়োগকর্তার বাসভবনে থাকেন। সিঙ্গাপুরের বিদেশী গৃহকর্মীদের সাথে দুর্ব্যবহার অস্বাভাবিক নয় এবং এটি ব্যাপকভাবে বিস্তৃত। তারা শারীরিক নির্যাতন, গোপনীয়তার উপর আক্রমণ, এবং যৌন নির্যাতন (ধর্ষণ সহ) এর শিকার হন। 
সিঙ্গাপুরে, একজন বিদেশী গৃহকর্মীকে নির্যাতন করা আইনের পরিপন্থী। জনশক্তি মন্ত্রণালয় (এমওএম) বলেছে যে, অপরাধীরা কঠোর শাস্তির সম্মুখীন হয়; দোষী সাব্যস্ত হলে, অপরাধী জেল, বেত্রাঘাত বা ২০,০০০ ডলার (ইউএসডি) পর্যন্ত জরিমানার সম্মুখীন হতে পারে। অপরাধীকে বিদেশী গৃহকর্মী রাখা থেকেও নিষিদ্ধ করা হবে। 
মালয়েশিয়ায়, নির্যাতিত বিদেশী গৃহকর্মীরা ভিসা পেতে পারে যাতে তারা আইনি অভিযোগের জন্য দেশে থাকতে পারে; যুক্তরাষ্ট্রেও একই কথা প্রযোজ্য।
শিবা নাজার আহারি

শিবা নাজার আহারি (; জন্ম ১০ জুন, ১৯৮৪) হলেন একজন উল্লেখযোগ্য ইরানীয় মানবাধিকার কর্মী এবং মানবাধিকার সংবাদদাতা কমিটির প্রতিষ্ঠাতা সদস্য। ইরান সরকার তাকে কয়েকবার জেল খাটিয়েছেন।
২০০৯ সালের ১ জুন তিনি কারাগারে ছিলেন এবং ২০০৯ সালের ২৩শে সেপ্টেম্বর পর্যন্ত এভিন কারাগারে বন্দি ছিলেন, তারপর তিনি ২ লক্ষ ডলারের জামিনে মুক্তি পেয়েছিলেন। তিনি ৩৩ দিনের জন্য নির্জন কারাগারে ছিলেন।
২১ ডিসেম্বর, ২০০৯ সালে তিনি আরো কয়েকজন নেতাকর্মীর সাথে আবারও গ্রেপ্তার হন যারা প্রধান আয়াতুল্লাহ হোসেন আলী মন্টাজেরির জানাজায় যোগ দিতে কোম শহরে যাচ্ছিলেন।
সর্বশেষ সাম্প্রতিক শুনানি ২০১০ সালের ৪ সেপ্টেম্বর তেহরন প্রদেশের ইসলামী বিপ্লবী আদালতের ২৬তম শাখায় অনুষ্ঠিত হয়েছিল, যার মধ্যে "ইসলামী সরকারকে অপমান করার চেষ্টা", "ইসলামী সরকারের বিরুদ্ধে ষড়যন্ত্রের অভিপ্রায় সহ সমাবেশ", "জনশৃঙ্খলা ব্যাহত করা" এবং মোহরেবেহ বা "সৃষ্টিকর্তার বিরুদ্ধে যুদ্ধ চালানোর" অভিযোগ ছিল। তার গ্রেফতারের পর থেকে, আদালতের কার্যক্রম তীব্র আন্তর্জাতিক সমালোচনার সম্মুখীন হয়েছে, এই অভিযোগে যে এটি ইসলামী প্রজাতন্ত্র ইরান কর্তৃক দেশে ভিন্নমত এবং বাকস্বাধীনতার অধিকারকে আরো দমন করার জন্য নেওয়া একটি অবৈধ পদক্ষেপ এবং তার অবিলম্বে মুক্তি জন্য ডাকা হয়েছে।
২৬৬ দিন কারাগারে থাকার পর, তিনি ১২ সেপ্টেম্বর, ২০১০ সালে ৫০০ কোটি ইরানি রিয়াল (প্রায় ৫ লক্ষ ডলারের সমতুল্য) জামিনে মুক্তি পান।
২০০৭ সালে শুরু হওয়া "এক মিলিয়ন স্বাক্ষর" প্রচারাভিযানের অন্যতম উদ্যোক্তা আহারি, যা ইরানের আইনে নারীদের জন্য সমতার দাবি করে।
একটি প্রতিবেদন অনুসারে, শিবা নাজার আহারি ৮ সেপ্টেম্বর, ২০১২ সালে এভিন-এ হাজির হন ৪ বছরের কারাদণ্ডের জন্য। বেশ কয়েকটি সংস্থা তার অবিলম্বে মুক্তির আহ্বান জানিয়েছে তার মধ্যে উল্লেখযোগ্য হলো রিপোর্টার্স উইদাউট বর্ডার, ওয়ার্ল্ড অ্যাসোসিয়েশন অব নিউজপেপারস অ্যান্ড নিউজ পাবলিশারস বা পেন ইন্টারন্যাশনাল।
২০১১ সালের ১৩ মার্চ রবিবারে, "মানবাধিকার লঙ্ঘনের উপর সাহসী ইন্টারনেট রিপোর্টিং" এর জন্য ২০১১ সালে থিওডোর হ্যাকার পুরস্কারের প্রাপক হিসেবে শিবা নাজার আহারির নাম ঘোষণা করা হয়েছিল। একজন দার্শনিক, লেখক এবং নাৎসি বিরোধী সাংস্কৃতিক সমালোচক থিওডোর হ্যাকারের নামে এই পুরস্কারের নামকরণ করা হয়েছিল।
নদওয়াতুল উলামা

নদওয়াতুল উলামা ভারতীয় আলেমদের একটি পরিষদ। মাহমুদ হাসান দেওবন্দি, আশরাফ আলী থানভী, খলিল আহমদ সাহারানপুরি সহ প্রমুখ আলেমের উপস্থিতিতে ১৮৯৩ সালে কানপুরে এটি প্রতিষ্ঠিত হয়। পরিষদের প্রথম পরিচালক ছিলেন মুহাম্মদ আলি মুঙ্গেরি এবং বর্তমান পরিচালক রাবে হাসানী নদভী। এটি ১৮৯৮ সালের ২৬ সেপ্টেম্বর লখনউতে দারুল উলুম নদওয়াতুল উলামা নামে একটি বিখ্যাত মাদ্রাসা প্রতিষ্ঠা করে।
১৮৯৩ সালে কানপুরের মাদ্রাসা ফয়েজে আমের বার্ষিক সভায় আলেমদের একটি দল সর্বসম্মতিক্রমে নদওয়াতুল উলামা নামে এই পরিষদ গঠন করেন। এই সভায় মাহমুদ হাসান দেওবন্দি, আশরাফ আলী থানভী, খলিল আহমদ সাহারানপুরি, মুহাম্মদ আলি মুঙ্গেরি, ফখরুল হাসান গাঙ্গুহি, আহমদ হাসান কানপুরী এবং অন্যান্যরা উপস্থিত ছিলেন। প্রচলিত শিক্ষাব্যবস্থার সংস্কার এবং বিভিন্ন ধর্মীয় বিষয়ে মুসলিমদের মধ্যে মতপার্থক্য দূর করাই ছিল এই পরিষদ গঠনের উদ্দেশ্য। মুহাম্মদ আলি মুঙ্গেরি এই পরিষদের প্রধান প্রতিষ্ঠাতা মনে করা হয়।
১৮৯৪ সালের ২২–২৪ এপ্রিলের মধ্যে মাদ্রাসা ফয়েজে আমে নদওয়াতুল উলামার প্রথম সাধারণ সভা অনুষ্ঠিত হয়। মুহাম্মদ আলি মুঙ্গেরি এই পরিষদের ছত্রছায়ায় একটি দারুল উলুম প্রতিষ্ঠা করার ধারণা দেন এবং ১৩১৩ হিজরির ১২ মুহররম ‘মুসাওয়াদায়ে দারুল উলুম’ নামে এর খসড়া উপস্থাপন করেন। ১৮৯৬ সালের ১১ এপ্রিল বেরেলিতে অনুষ্ঠিত নদওয়াতুল উলামার তৃতীয় সাধারণ সভায় এই খসড়া অনুমোদিত হয়। নদওয়াতুল উলামার অধীনে প্রতিষ্ঠিত দারুল উলুমের নাম দারুল উলুম নদওয়াতুল উলামা।
হাবিবুর রহমান খান শেরওয়ানি এবং জহুরুল ইসলাম ফতেহপুরীর সাথে মুহাম্মদ আলি মুঙ্গেরি লখনউতে দারুল উলুম নদওয়াতুল উলামা নির্মাণের জন্য একটি জমি খুঁজতে যান। মুন্সি এহতেশাম আলী প্রতিষ্ঠানটির জন্য তার জমি দান করেছিলেন। প্রতিষ্ঠানটি নির্মাণের আগে তিনি গোলাগঞ্জে একটি বড় বাড়ি কিনে নদওয়াতুল উলামার হাতে তুলে দেন এবং ১৮৯৮ সালের ২ সেপ্টেম্বর পরিষদের কার্যালয় সেখানে স্থানান্তরিত হয়। ১৮৯৮ সালের ২৬ সেপ্টেম্বর প্রতিষ্ঠানটির প্রাথমিক ক্লাস শুরু হয়। মাদ্রাসাটি বর্তমানে নদওয়াতুল উলামা থেকেও বেশি জনপ্রিয়।
নদওয়াতুল উলামার প্রতিষ্ঠাকালীন বৈঠকে মুহাম্মদ আলি মুঙ্গেরি প্রথম পরিচালক নিযুক্ত হন। ১৯০৩ সালের ১৯ জুলাই তিনি পদত্যাগ করেন। ১৯০৫ সালের ২১ এপ্রিল পর্যন্ত মাসিহুজ্জামান খান ভারপ্রাপ্ত পরিচালক ছিলেন।
১৯০৫ সালে পরিচালক নিযুক্ত হন খলিলুর রহমান সাহারানপুরি। তিনি ১৯১৫ সালের জুলাই পর্যন্ত এই পদে দায়িত্ব পালন করেন। তারপর আব্দুল হাই হাসানি পরিচালক নিযুক্ত হন। হাসানির মৃত্যুর পর আলী হাসান খানকে পরিচালক নিযুক্ত করা হয়। তার সময়ে নদওয়াতুল উলামার শেষ চারটি সাধারণ সভা অনুষ্ঠিত হয়েছিল। ১৯৩১ সালের ৯ জুন হাকিম আব্দুল আলী পরিচালক নিযুক্ত হন। তিনি ত্রিশ বছর এই পদে ছিলেন। ১৯৬১ সালে আবদুল আলীর স্থলাভিষিক্ত হন আবুল হাসান আলী নদভী। রাবে হাসানী নদভী ২০০০ সালে নদওয়াতুল উলামার পরিচালক হন।
উইমেন ডেমোক্রেটিক ফ্রন্ট

উইমেন ডেমোক্রেটিক ফ্রন্ট (ডব্লিউডিএফ) একটি স্বাধীন সমাজতান্ত্রিক-পাকিস্তান ভিত্তিক নারীবাদী সংগঠন। এটি ফেডারেল রাজধানী ইসলামাবাদে ৮ মার্চ ২০১৮ সালে প্রতিষ্ঠিত হয়েছিল, সিন্ধু, বেলুচিস্তান, পাঞ্জাব এবং খাইবার-পাখতুনখাওয়া থেকে আগত শত শত প্রতিনিধি দ্বারা।
ডব্লিউডিএফের লক্ষ্য পাকিস্তানে আন্তর্জাতিক নারী দিবস উদযাপনকে বাস্তব কর্মে রূপান্তরিত করার জন্য সমাজতান্ত্রিক নারীবাদী আন্দোলন গড়ে তোলার জন্য সারা দেশে নারীদের ঐক্যবদ্ধ করা। ডব্লিউডিএফ-এর ইস্তেহার এবং সংবিধান হলো পুঁজিবাদ, পুরুষতন্ত্র, ধর্মীয় ফ্যাসিবাদ, জাতীয় নিপীড়ন এবং পাকিস্তানের কর্তৃত্ববাদী রাজনৈতিক ব্যবস্থার বিরুদ্ধে বিস্তৃত সংগ্রামের চেষ্টা করা। 
আন্তর্জাতিক নারী দিবস, ২০১৮ -এ ফ্রন্টের উদ্বোধন করা হয়েছিল যখন বিপুল সংখ্যক ছাত্র, কর্মজীবী মহিলা, বুদ্ধিজীবী এবং রাজনৈতিক কর্মীরা অওরত আজাদী মার্চ, ২০১৮-এর জন্য জড়ো হয়েছিল।
ডব্লিউডিএফ হল পাকিস্তান ভিত্তিক একটি নারী সংগঠন যার লক্ষ্য হল গ্রামীণ এবং শহুরে এলাকা থেকে শ্রমিক-শ্রেণীর মহিলাদের (মানসিক বা শারীরিক শ্রম) একত্রিত করে একটি সমাজতান্ত্রিক-নারীবাদী গণ প্রতিরোধ আন্দোলন গড়ে তোলা। ডব্লিউডিএফ গণতান্ত্রিক, শান্তিপূর্ণ এবং প্রতিরোধের উপায় গ্রহণ করে। 
ডব্লিউডিএফ আনুষ্ঠানিকভাবে ৮ মার্চ ২০১৮ তারিখে ইসলামাবাদে আন্তর্জাতিক নারী দিবসের আন্তর্জাতিক কর্মকাণ্ডে একটি প্রতিরোধ আন্দোলন হিসেবে প্রতিষ্ঠিত হয়েছিল, যার ভিত্তি ছিল ২০১৪ সাল থেকে কার্যকরী প্রাদেশিক ইউনিটের প্রতিনিধিদের ফাউন্ডেশন কংগ্রেস। কংগ্রেস পাকিস্তানে অওরত আজাদী মার্চ (নারী স্বাধীনতা মার্চ) এর ভিত্তি স্থাপন করেছিল। 
ডব্লিউডিএফ সহিংসতা, বৈষম্য এবং পুরুষতান্ত্রিক নিপীড়নকে সামগ্রিকভাবে নিপীড়নের অংশ হিসেবে গণ্য করে এবং পাকিস্তানের শ্রেণী, লিঙ্গ এবং জাতির ভিত্তিতে - শোষণ, পুঁজিবাদ, সাম্রাজ্যবাদ, সামন্তবাদ এবং ধর্মীয় উগ্রবাদের স্তম্ভ। ডব্লিউডিএফ নারীদের জীবন যাপনের অধিকার, সব ধরনের নিপীড়ন, অগ্রগতি এবং শান্তির জন্য তাদের মুক্তি না পাওয়া পর্যন্ত তাদের সংগ্রাম অব্যাহত রাখতে প্রতিশ্রুতিবদ্ধ; এবং পাকিস্তানে মানুষের গণতন্ত্র প্রতিষ্ঠা করা। তাদের আদর্শ সমাজতান্ত্রিক-নারীবাদ এবং নারীদের রাজনৈতিক সংগ্রামের ইতিহাস দ্বারা বর্ণিত। 
ডব্লিউডিএফ -এর একটি ফেডারেল ইউনিট সহ খাইবার পাখতুনখাওয়া, সিন্ধু, পাঞ্জাব/ইসলামাবাদে এবং বেলুচিস্তান এই চারটি জাতীয় ইউনিট নিয়ে দেশব্যাপী এর উপস্থিতি রয়েছে। ডব্লিউডিএফ গিলগিত-বালতিস্তান ও কাশ্মীরের বিতর্কিত অঞ্চলগুলিতে ইউনিট তৈরি করার লক্ষ্য রাখে যাতে ঐ এলাকার মহিলাদের সংগঠিত করা যায় এবং তারা আন্দোলনের অংশ হয়।
মুসলিম সংখ্যাগরিষ্ঠ দেশগুলোর সরকার ও রাজ্যের প্রথম নারী রাষ্ট্রপ্রধানগণের তালিকা

এটি সংখ্যাগরিষ্ঠ মুসলিম দেশে রাষ্ট্রপ্রধান বা সরকার প্রধান হিসেবে নারীদের একটি কালানুক্রমিক তালিকা। যারা অস্থায়ী ক্ষমতায় ভূমিকা পালন করেছিল এটি তাদের বাদ দিয়ে করা হয়েছে।
মিলিটারি ক্রস

মিলিটারি ক্রস (এমসি) হল ব্রিটিশ সামরিক বাহিনীর অফিসার ও (১৯৯৩ সাল থেকে) অন্যান্য পদমর্যাদার সদস্যদের একটি তৃতীয়-স্তরের (১৯৯৩ সালের আগে দ্বিতীয়-স্তরের) সামরিক সম্মাননা। অতীতে এটি অন্যান্য কমনওয়েলথ অফিসারদেরও দেওয়া হত।
ব্রিটিশ সামরিক বাহিনীর সকল পদমর্যাদার অফিসারদের এমসি প্রদান করা হয় “মাটিতে শত্রুর বিরুদ্ধে সক্রিয় অপারেশনের সময় দৃষ্টান্তমূলক সাহসিকতার প্রদর্শনীর” জন্য। ১৯৭৯ সালে রানি একটি প্রস্তাবে সম্মত হন। এই প্রস্তাব অনুযায়ী মিলিটারি ক্রস সহ একাধিক পুরস্কার মরণোত্তর প্রদান করা শুরু হয়।
নকশে জাহান চত্বর

নকশে জাহান চত্বর ( "ময়দান-ই নাগশ-ই জাহান"; অনুবাদ: "বিশ্ব চত্বরের চিত্র"), যা ১৯৭৯ এর আগে সাইদ চত্বর (میدان سعید) এবং শাহ চত্বর (میدان شاه) নামেও পরিচিত ছিল। এটি ইরানের ইসফাহানের কেন্দ্রে অবস্থিত একটি বর্গক্ষেত্র। ১৫৯৮ এবং ১৬২৯ এর মধ্যে নির্মিত, এটি এখন একটি গুরুত্বপূর্ণ ঐতিহাসিক স্থান এবং ইউনেস্কোর বিশ্ব ঐতিহ্যবাহী স্থানগুলোর মধ্যে একটি। এটি প্রশস্ত দীর্ঘ ()। "এটি শাহ চত্বর" বা "ইমাম চত্বর" নামেও পরিচিত। চত্বরটি সাফাবীয় যুগের ভবন দ্বারা বেষ্টিত। এই মসজিদের দক্ষিণ পাশে শাহ মসজিদ অবস্থিত। পশ্চিম দিকে আলী কাপু প্রাসাদ। এই বর্গক্ষেত্রের পূর্ব দিকে শেখ লোতফ আল্লাহ মসজিদ অবস্থিত এবং উত্তর দিকে কায়সারি গেট ইসফাহান গ্র্যান্ড বাজারের দিকে অভিমুখী। বর্তমানে শাহ মসজিদে নামাজ-ই-জুমেহ (জুমার নামাজ) অনুষ্ঠিত হয়।
চত্বরটি ইরানি ২০,০০০ রিয়াল নোটের এক পিঠে চিত্রিত করা হয়েছে।
ইসরায়েলে গর্ভপাত

২০১৯ সালের হিসাবে বেশিরভাগ ক্ষেত্রে ইসরায়েলে গর্ভপাতের অনুমোদ প্রদান করা হয়, যদি তা টারমিনেশন কমিটি দ্বারা নির্ধারিত হয়। ইসরায়েলে গর্ভপাতের হার ১৯৮৮ সাল থেকে ধারাবাহিকভাবে হ্রাস পেয়েছে, এবং বাকি বিশ্বের তুলনায়, ইসরায়েলে গর্ভপাতের হার মাঝারি। সরকারি তথ্য অনুসারে, ইসরায়েলে ২০১৬ সালে গর্ভপাতের হার ক্রমাগতভাবে হ্রাস পেয়েছে, প্রতি ১,০০০ জন মহিলাদের মধ্যে সন্তান জন্মদানের বয়স ইংল্যান্ড (১৬.২) ও মার্কিন যুক্তরাষ্ট্রের (১৩.২) চেয়ে কম। ৯৯% গর্ভপাত প্রথম ত্রৈমাসিকে করা হয়। সীমিত পরিস্থিতিতে গর্ভপাতের অনুমতি দেওয়ার অভিযোগ সত্ত্বেও, হারেটজ ২০১৯ সালে উল্লেখ করেছিলেন যে এটি এমন নয় এবং ইসরায়েলে গর্ভপাত প্রায় সর্বদা অনুমোদিত। 
ইসরায়েলে ১৯৭৭ সালের আগে গর্ভপাত অবৈধ ছিল, কিন্তু একটি টারমিনেশন কমিটির অনুমোদনে বিষয়টি ১৯৭৮ সালে দণ্ডবিধির অধীনে বৈধ হিসাবে প্রতিষ্ঠিত হয়। 
২০১৪ সালের আগে ইসরায়েলে একটি সমাপ্তি কমিটি কর্তৃক গর্ভপাতের অনুমোদন সীমিত পরিস্থিতিতে দেওয়া হয়েছিল, যেমন নারী অবিবাহিত হলে, বয়স বিবেচনায় (যদি মহিলার বয়স ১৮ বছরের কম হয় - ইসরায়েলে বৈধ বিয়ের বয়স - বা ৪০ বছরের বেশি বয়সে), অবৈধ পরিস্থিতিতে গর্ভাবস্থা (ধর্ষণ, সংবিধিবদ্ধ ধর্ষণ, ইত্যাদি) বা একটি অজাচার সম্পর্ক, জন্মগত ত্রুটি, বা মায়ের স্বাস্থ্য বা জীবনের ঝুঁকির সাথে গর্ভধারণ করা। ২০১৪ সালের পরে, জাতীয়ভাবে অর্থায়িত <nowiki>"</nowiki>স্বাস্থ্য ঝুড়ির<nowiki>"</nowiki> আওতায় ৩৩ বছর বয়স পর্যন্ত গর্ভপাত করা যেতে পারে। 
২০০৪ সালের ইসরায়েলের কেন্দ্রীয় পরিসংখ্যান ব্যুরোর রিপোর্ট অনুযায়ী, ২০০৩ সালে বেশিরভাগ গর্ভপাতের অনুরোধ মঞ্জুর করা হয়েছিল, ১৯,৫০০ টি আইনি গর্ভপাত করা হয়েছিল এবং গর্ভপাতের জন্য ২০০ টি অনুরোধ অস্বীকার করা হয়েছিল। সমাপ্তির কারণগুলি নিম্নরূপ ছিল: মহিলা অবিবাহিত (৪২%), অবৈধ পরিস্থিতি (১১%), মহিলার স্বাস্থ্য ঝুঁকি (প্রায় ২০%), মহিলার বয়স (১১%), এবং ভ্রূণের জন্মগত ত্রুটি (প্রায় ১৭) %)। যেসব মহিলা বিধিবদ্ধ স্কিমের অধীনে গর্ভপাতের যোগ্যতা অর্জন করবেন না তারা একটি বেসরকারি ক্লিনিকে গর্ভপাতের আবেদন চাইতে পারেন, যদিও একটি বেসরকারি ক্লিনিকে গর্ভপাত অবৈধ।
২০১২ সালে জানা গিয়েছিল যে ইসরায়েলে সমস্ত গর্ভপাতের প্রায় অর্ধেক বেসরকারি ক্লিনিকে অর্থাৎ কমিটির অনুমোদন ছাড়াই করা হয়েছিল। এই ধরনের গর্ভপাত যেসব মহিলারা করান তারা ফৌজদারি শাস্তির মুখোমুখি হন না, কিন্তু যেসব চিকিৎসক তাদের অপারেশন করেন, তাদের জরিমানা বা পাঁচ বছরের কারাদণ্ডের সম্মুখীন হতে হয়; যাইহোক, কমিটি-অনুমোদন বিহীন গর্ভপাত করার জন্য চিকিৎসকদের বিরুদ্ধে কোন মামলার কথা জানা যায়নি। জনসংখ্যার উল্লেখযোগ্য বৃদ্ধি সত্ত্বেও প্রতিবছর ইসরায়েলে প্রায় ২০,০০০ গর্ভপাত হয়, যার সংখ্যা স্থিতিশীল রয়েছে।
কনে অপহরণ

কনে অপহরণ বা নববধূ অপহরণ একটি প্রথা, যেখানে একজন পুরুষ যে নারীকে বিয়ে করতে চায় তাকে অপহরণ করে। এটি অপহরণের মাধ্যমে বিবাহ বা বন্দী করার মাধ্যমে বিবাহ নামেও পরিচিত।
বধূ অপহরণ বিশ্বজুড়ে এবং প্রাগৈতিহাসিক ও ইতিহাস জুড়ে অনুশীলন করা হয়েছে, দক্ষিণ-পূর্ব এশিয়ার হমং, মেক্সিকোতে তাজেল্টাল ও ইউরোপে রোমানির মতো বৈচিত্র্যময় মানুষের মধ্যে বধূ অপহরণের প্রচলন রয়েছে। এখনও বিশ্বের বিভিন্ন স্থানে বধূ অপহরণ ঘটে থাকে, কিন্তু এটি ককেসাস ও মধ্য এশিয়ায় একটি সাধারণ ঘটনা।
বেশিরভাগ দেশে, বধূ অপহরণকে একটি যৌন অপরাধ হিসেবে গণ্য করা হয়, এর কারণ বৈধ বিয়ের পরিবর্তে ধর্ষণের অন্তর্নিহিত উপাদান। কিছু প্রকার জোরপূর্বক বিবাহ ও আয়োজিত বিবাহের মধ্যে ধারাবাহিকতার সাথে ঘটতে দেখা যেতে পারে। শব্দটি মাঝে মাঝে পালিয়ে বিবাহের সঙ্গে গুলিয়ে ফেলা হয়, যেখানে একটি দম্পতি দূরে পালিয়ে যায় ও পরে তাদের বাবা সম্মতি চায়। কিছু ক্ষেত্রে, মহিলা অপহরণে সহযোগিতা করে, সাধারণত নিজের বা তার পিতামাতার মুখ বাঁচানোর চেষ্টায়। অনেক সময়, এটি তথাকথিত বিবাহ-তোমার-ধর্ষক আইন দ্বারা উৎসাহিত হত। এমনকি অপহরণ যেসব দেশে আইনের পরিপন্থী, সেখানে যদি বিচারিক প্রয়োগ দুর্বল হয়, তবে প্রথাগতটি ("ঐতিহ্যগত অনুশীলন") প্রবল হতে পারে।
বধূ অপহরণ প্রায়ই (কিন্তু সবসময় নয়) বাল্যবিবাহের একটি রূপ। এটি কনের দাম, যা বর ও তার পরিবার কর্তৃক কনের পিতামাতাকে প্রদত্ত সম্পদ এবং এটি দিতে অক্ষমতা বা অনিচ্ছার কারণের সাথে যুক্ত হতে পারে।
বধূ অপহরণকে "রেপটিও" থেকে আলাদা করা হয়েছে, প্রথমটি একজন পুরুষের (এবং তার বন্ধুবান্ধব ও আত্মীয়স্বজন) দ্বারা একজন মহিলার অপহরণকে বোঝায়, এবং এখনও এটি একটি ব্যাপক প্রথা, যেখানে দ্বিতীয়টি পুরুষদের গোষ্ঠী দ্বারা মহিলাদের বড় আকারের অপহরণকে বোঝায়, সম্ভবত যুদ্ধের সময়। "রেপটিও" একটি ঐতিহাসিক অনুশীলন বলে ধরে নেওয়া হয়েছিল, এটি একটি ল্যাটিন শব্দ, কিন্তু একবিংশ শতাব্দীতে যুদ্ধ ধর্ষণের পুনরুত্থান দেখা গেছে, যার মধ্যে কিছু কনে অপহরণের উপাদান রয়েছে; উদাহরণস্বরূপ, নাইজেরিয়ায় বোকো হারাম, উগান্ডায় লর্ড রেজিস্ট্যান্স আর্মি ও মধ্যপ্রাচ্যে আইএসআইএস কর্তৃক অপহৃত নারী ও মেয়েদের অপহরণকারীরা স্ত্রী হিসেবে গ্রহণ করেছে।
একটি বিবাহকে ঘিরে ঐতিহ্যের অংশ হিসেবে কিছু সংস্কৃতিতে (যেমন সার্কাসিয়ান) একটি প্রতীকী কনে অপহরণের ইঙ্গিত প্রদান করা হয়। কিছু সূত্রের মতে, মধুচন্দ্রিমা হল বন্দী করার মাধ্যমে বিয়ের একটি প্রতীক, যা স্বামীর আত্মীয়দের কাছ থেকে প্রতিশোধ এড়াতে স্ত্রীর সাথে আত্মগোপনের অভ্যাসের উপর ভিত্তি করে গড়ে উঠেছে, এই উদ্দেশ্যে যে মাসের শেষের দিকে মহিলা গর্ভবতী হবে।
বাহোজ এরদাল

বাহোজ এরদাল (জন্ম 1969) হচ্ছেন কুর্দিস্তান ওয়ার্কার্স পার্টির (পিকেকে) একজন শীর্ষ কমান্ডার। এছাড়া তিনি একইসাথে ফাহমান হুসাইন (, ; বিকল্প বানান: Fehman Hüseyin ) নামেও পরিচিত। তিনি মূলত সিরিয়ার কুর্দিস্তানের দেরাকের বাসিন্দা। 
বাহোজ এরদাল ১৯৬৯ সালে জন্মগ্রহণ করেন। জাতিগত ভাবে তিনি একজন সিরীয় কুর্দি। তিনি দামেস্কের একটি বিশ্ববিদ্যালয়ে চিকিৎসাবিজ্ঞান বিষয়ে অধ্যয়ন করেছেন। তাই তার ডাকনামে "ডাক্তার" অংশটি যুক্ত হয়েছে। ১৯৯৯ সালে পিকেকে-র নেতা আবদুল্লাহ ওকালান গ্রেপ্তারের পর তিনি মুরাত কারাইলান এবং সেমিল বায়ি্কের সাথে পিকেকে-র নেতৃত্ব ভাগ করে দেন, বিশেষ করে সশস্ত্র শাখা এইচপিজি-র কমান্ডিং করেন। 
তিনি ২০০৪ সালের জুন মাস থেকে ২০০৯ সালের জুলাই পর্যন্ত পিকেকে-র সশস্ত্র শাখা পিপলস ডিফেন্স ফোর্সেস (এইচপিজি)-এর প্রধান হিসেবে দায়িত্ব পালন করেন। এরপর তার স্থলাভিষিক্ত হন সফি নুরেটিন। 
২০০৪ সাল থেকে তিনি পিকেকের কার্যনির্বাহী কমিটির অংশ ছিলেন, যার মধ্যে ছিলেন পিকেকে নেতা মুরাত কারাইলান এবং পিকেকে-র সহ-প্রতিষ্ঠাতা সেমিল বায়িক, যিনি পিকেকের সামরিক কমান্ডার হিসেবে বাহোজ এরদালের আগে ছিলেন। 
কিছু তুর্কি নিরাপত্তা বিশ্লেষক দাবি করেছেন যে এরদাল কুর্দিস্তান ফ্রিডম হকসের (টিএকএ) নেতা। 
তুরস্কের সরকারি রাষ্ট্রীয় সংবাদ সংস্থা আনাদোলু এজেন্সি এবং ডেইলি সাবাহ আনাদোলু এজেন্সির উদ্ধৃতি দিয়ে জানিয়েছে, ২০১৬ সালের ৮ জুলাই সিরিয়ায় তাকে হত্যা করা হয়। তেল হামিস ব্রিগেডস নামে একটি শাসক বিরোধী সশস্ত্র দলের মুখপাত্র হালিড এল হাসেকাভি নামে এক ব্যক্তি এএ সংবাদদাতাকে জানিয়েছেন, সিরিয়ার উত্তরাঞ্চলীয় শহর কামিশলির কাছে বাহোজ এরদাল লক্ষ্য করে হামলা চালানো হয়েছে বলে অভিযোগ করা হয়েছে। তিনি দাবি করেন, হুসেইনের গাড়ি সাড়ে টায় উড়িয়ে দেওয়া হয়। ৮ জুলাই, তার রক্ষীসহ আটজনকে হত্যা করা হয়। ১২ জুলাই, "ইয়েনি সাফাক" এই গল্পের উৎস হিসাবে তুর্কি এমআইটি গোয়েন্দা পরিষেবাকে উদ্ধৃত করেছিলেন। পিকেকে-র ঘনিষ্ঠ সূত্র এই দাবিঅস্বীকার করেছে। 
১৩ জুলাই বাহোজ এরদাল নিজেই একটি রেডিও সাক্ষাৎকার দেন এবং পরে আন্তর্জাতিক প্রচার মাধ্যমে রটনা করে এটিকে পুরোপুরি ভুয়া বলে অভিহিত করেন।
তিনি এপ্রিল ২০১৭ সালে একটি ভিডিওতে উপস্থিত হন এবং ২০১৭ সালের তুরস্কের সাংবিধানিক গণভোট সম্পর্কে তুরস্কের নাগরিকদের উদ্দেশে ভাষণ দেন।
উইলিয়াম মুনরো ডিংওয়াল

উইলিয়াম মুনরো ডিংওয়াল (২ মার্চ, ১৮৫১ –৩ এপ্রিল,১৮৮৯) স্কটল্যান্ডে জন্মগ্রহণকারী একজন সাধারণ বণিক এবং ব্রিটিশ কলাম্বিয়ার রাজনৈতিক ব্যক্তিত্ব ছিলেন। তিনি ১৮৮২ থেকে ১৮৮৬ পর্যন্ত ব্রিটিশ কলম্বিয়া আইনসভায় স্বতন্ত্র প্রার্থী হিসেবে কমক্সের প্রতিনিধিত্ব করেছিলেন।
উইলিয়াম স্কটল্যান্ডের ডিংওয়ালের কাছে জন্মগ্রহণ করেন এবং সেখানেই শিক্ষিত হন। ডিংওয়াল ১৮৭২ সালে স্কটল্যান্ড ছেড়ে লন্ডন, অন্টারিওতে এসেছিলেন এবং তারপরে চার বছর পরে ব্রিটিশ কলাম্বিয়ায় বসতি স্থাপন করেছিলেন। তিনি বারবারা ডানকানকে বিয়ে করেছিলেন। রাজনীতি করার আগে তিনি কমেক্সের পোস্টমাস্টার ছিলেন। এছাড়া তিনি সরকারি এজেন্ট, সম্পদ মূল্যায়নকারী এবং কর সংগ্রাহক হিসাবেও কাজ করেছিলেন। ১৮৮৬ সালে পুনর্নির্বাচনে ডিংওয়াল পরাজিত হইয়েছিলেন। তিনি ৩৮ বছর বয়সে কমক্সে মৃত্যুবরণ করেন।
মোসি রাজ

মোশে "মোসি" রাজ (, জন্ম ১৯ ডিসেম্বর ১৯৬৫) একজন ইসরায়েলি রাজনীতিবিদ। তিনি বর্তমানে মেরেৎজ দলের সদস্য হিসেবে নেসেটের সদস্য।
জেরুজালেমে কুর্দি-ইহুদি পিতামাতার ঘরে জন্মগ্রহণ করেন। তিনি তার আইডিএফ জাতীয় সেবার সময় রাজ স্বেচ্ছায় প্যারাট্রুপারস ব্রিগেডে প্যারাট্রুপার হিসেবে কাজ করেছিলেন। তিনি একজন সৈনিক এবং স্কোয়াড নেতা হিসেবে দায়িত্ব পালন করেছিলেন। পরবর্তীতে তিনি অফিসার ক্যান্ডিডেট স্কুল শেষ করার পর পদাতিক কর্মকর্তা হন এবং অভিজাত ম্যাগলান ইউনিটে প্লাটুন নেতা হিসেবে দায়িত্ব পালন করেন, যেখানে তিনি রিজার্ভ মেজর হিসেবে কাজ করে যাচ্ছেন। 
তিনি হিব্রু বিশ্ববিদ্যালয় থেকে অ্যাকাউন্টিং এবং অর্থনীতিতে বিএ অর্জন করেন।
একজন সক্রিয় কর্মী রাজ পিস নাও-এর সেক্রেটারি জেনারেল এবং অলাভজনক সংস্থা ইর শালেমের পরিচালক হিসেবে দায়িত্ব পালন করেছেন। ১৯৯৯ সালের নেসেট নির্বাচনের জন্য রাজকে মেরেৎজ তালিকায় ১১তম স্থানে রাখা হয়, কিন্তু তারা মাত্র ১০ টি ম্যান্ডেট জিতে একটি আসন থেকে বঞ্চিত হয়। যাইহোক, তিনি ২৫ ফেব্রুয়ারি ২০০০ সালে নেসেট প্রবেশ করেন যখন হাইম অরন তার আসন থেকে পদত্যাগ করেন।
তিনি ২০০৩ সালের নির্বাচনের জন্য দলের তালিকায় অষ্টম স্থান অর্জন করেন, কিন্তু দল ছয় টি আসনে হ্রাস পেলে তিনি তার আসন হারান। ২০০৬ সালের নির্বাচনের জন্য রাজকে তালিকায় দশম স্থানে রাখা হয়, কিন্তু দলটি মাত্র পাঁচটি আসন জিতেছিল। ২০০৯ সালের নির্বাচনের পূর্বে তিনি মেরেৎজ তালিকায় চতুর্থ স্থান অর্জন করেন কিন্তু দলটি মাত্র তিনটি আসনে জয়লাভ করে।
২০১১ সালে পুলিশ তাকে একটি রেডিও স্টেশন পরিচালনার জন্য জিজ্ঞাসাবাদ করেছিল যা তারা বলেছিল যে অবৈধভাবে সম্প্রচার করা হয়েছে। 
২০১৫ সালের নেসেট নির্বাচনের জন্য রাজকে মেরেটজ তালিকায় ষষ্ঠ স্থান অর্জন করেন। ফলে সেবার তিনি খুব অল্পের জন্য আইনসভার সদস্য হতে পারেননি। কারণ মেরেটজ পাঁচটি আসনে জিতেছিলেন। ২০১৫ সালে লিকুদ এম কে মিকি জোহর দাবি করেছিলেন যে রাজ ইসরায়েলিদের উপর হামলাকে ন্যায্য বলে দাবি করেছেন, মেরেটজ সদস্যদেরকে "সন্ত্রাসী ফ্লোটিলাতে যাওয়া এমকে এবং [প্রাক্তন মেরেটজ এমকে] মসি রাজকে নিন্দা করার আহ্বান জানান, যিনি [মারাত্মক সন্ত্রাস] হামলার দিন [দোলেভের কাছে], লিখেছেন যে এটি বসতি স্থাপনের কারণে হয়েছিল। " লেবার নেসেট সদস্য স্ট্যাভ শফির জোহরের বক্তব্যকে "একটি অশ্লীল, কুরুচিপূর্ণ, বিরক্তিকর মিথ্যা" বলে প্রত্যাখ্যান করেছেন এবং অ্যাটর্নি জেনারেলকে জোহরের বিরুদ্ধে মানহানির তদন্ত করতে বলেছেন।
রাজ তার আসন ছেড়ে দেওয়ার পর মেরেটজ নেতা জেহাভা গাল-অনের পরিবর্তে ২২ অক্টোবর ২০১৭ তারিখে নেসেটে পুনরায় প্রবেশ করেন। 
রাজ সক্রিয়ভাবে রুয়ান্ডায় আশ্রয়প্রার্থীদের দেশত্যাগ করার স্বল্পকালীন ইসরায়েল সরকারের নীতির বিরোধিতা করতে সক্রিয় ছিলেন। ২০১৮ সালের ফেব্রুয়ারিতে, তিনি মিচাল রোজিনের সাথে রুয়ান্ডা পরিদর্শন করেন, সেই সরকারকে নির্বাসন পরিকল্পনায় সহযোগিতা শেষ করার চেষ্টা করার জন্য। ২০১৯ সালের এপ্রিল নির্বাচনে তিনি তার আসন হারান।
রাজকে ২০২১ সালের নির্বাচনের জন্য মেরেটজের তালিকায় ষষ্ঠ স্থানে রাখা হয়েছিল। মেরেটজ ছয়টি আসনে জয়ী হওয়ায় তিনি নেসেটে তার আসন ফিরে পান। 
২০১০ সালে, রাজ সহকর্মী মায়সা বারানসি-সিনিওরার সাথে অল ফর পিস রেডিওতে তার কাজের জন্য লন্ডনের ইন্টারন্যাশনাল মিডিয়া অ্যাওয়ার্ডে ইন্টারন্যাশনাল কাউন্সিল ফর প্রেস অ্যান্ড ব্রডকাস্টিং থেকে শান্তিতে অসামান্য অবদান প্রদান করে।
আন্দ্রেই সিন্তেয়ান

আন্দ্রেই সিন্তেয়ান মেজিন (; জন্ম: ১৬ জুন ১৯৯৯; আন্দ্রেই সিন্তেয়ান নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লীগের দ্বিতীয় স্তর লিগা ২-এর ক্লাব হারমানস্টাট এবং রোমানিয়া অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
২০১৪ সালে, সিন্তেয়ান রোমানিয়া অনূর্ধ্ব-১৫ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন।
আন্দ্রেই সিন্তেয়ান মেজিন ১৯৯৯ সালের ১৬ই জুন তারিখে রোমানিয়ার সিন্নিকোলাউ মারেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
সিন্তেয়ান জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।
জেমস রোল্যান্ড চাবট

জেমস রোল্যান্ড "জিম" চাবট (৮ মে, ১৯২৭ – ৯ অক্টোবর, ১৯৮৯) একজন রেলপথ কর্তা ও রাজনীতিবিদ ছিলেন। তিনি ১৯৬৩ থেকে ১৯৮৬ পর্যন্ত বিলুপ্ত কলাম্বিয়া ও বর্তমান কলাম্বিয়া রিভার এলাকা হতে ব্রিটিশ কলাম্বিয়া আইনসভার সদস্য ছিলেন।
জিম চাবট কেবেকের ফার্নহামে জন্মগ্রহণ করেছিলেন। ১৯৫০-এর দশকে তিনি ব্রিটিশ কলম্বিয়ায় চলে আসেন। তিনি রেলপথ তত্ত্ববধায়ক হিসেবে কাজ করেছিলেন ১৯৭৩ সালে তিনি সোশ্যাল ক্রেডিট পার্টির সভাপতি হতে চেয়েছিলেন, তবে সফল হননি। চাবট প্রাদেশিক মন্ত্রিসভায় খনি ও পেট্রোলিয়াম সম্পদ মন্ত্রী, ভূমি, উদ্যান ও গৃহায়ন মন্ত্রী এবং প্রাদেশিক সচিব হিসেবে দায়িত্ব পালন করেন। তিনি ১৯৮৬ সালে পুনর্নির্বাচনে আর অংশ নেননি।
জিম চাবট ৬২ বছর বয়সে ইনভারমেয়ারে নিজ বাড়িতে মৃত্যুবরণ করেন। কলাম্বিয়া উপত্যকা অঞ্চলের উইন্ডারমেয়ার হ্রদের তীরে জেমস চাবট প্রাদেশিক উদ্যান তার স্মরণে নামকরণ করা হয়েছে। এখানে তিনি ঘোড়ায় চড়ে বেড়াতেন।
আলি আতালান

আলি আতালান (জন্ম ৫ জানুয়ারি ১৯৬৮ মিডিয়াতে) একজন ইয়াজিদি ধর্মাবলম্বী কুর্দি-জার্মান রাজনীতিবিদ। পূর্বে তিনি ডাই লিঙ্কের সদস্য হিসেবে উত্তর রাইন-ওয়েস্টফালিয়ার ল্যান্ডট্যাগের সদস্য ছিলেন, তিনি বর্তমানে পিপলস ডেমোক্রেটিক পার্টির (এইচডিপি) সদস্য হিসেবে তুরস্কের সংসদের সদস্য।
আলি আতালান একটি ইয়াজিদি পরিবারে বড় হন এবং ১৯৮৫ সালে জার্মানিতে আসেন। ১৯৯৭ সালে আবিতুর পাশ করার পর তিনি রুর বিশ্ববিদ্যালয় বখুমে রাষ্ট্রবিজ্ঞান ও সমাজবিজ্ঞান অধ্যয়ন করেন, যেখানে তিনি ২০০৪ সালে সামাজিক বিজ্ঞানে ডিপলোম নিয়ে স্নাতক হন।
ডেলমেনে আতালান ১৯৯০ সাল থেকে ১৯৯৪ সাল পর্যন্ত সিটি কাউন্সিলের সামাজিক কমিটির অন্তর্ভুক্ত ছিলেন।
১৯৯৮ সাল থেকে ২০০১ সাল পর্যন্ত গ্রিনসের সদস্য হয়ে তিনি ২০০১ সালে জার্মানিতে বাম দলের সদস্য হন। ২০০৪ সালে তিনি মুনস্টারে সিটি কাউন্সিলের সদস্য হন। ২০১০ সালের রাজ্য নির্বাচনে তিনি ডাই লিংকে নর্থ রাইন-ওয়েস্টফালিয়ার রাজ্য তালিকায় অষ্টম স্থানে ছিলেন। ২০১০ থেকে ২০১২ সালের মধ্যে, তিনি নর্থ রাইন-ওয়েস্টফালিয়ার ১৫ তম ল্যান্ডট্যাগে আসন গ্রহণ করেছিলেন। 
২০১০ সালের নির্বাচনের সময়, আটলানের বিরোধীরা "পুঁজিবাদবিরোধী" স্রোতের সাথে তার সংযোগের কথা উল্লেখ করেছিলেন, যা জার্মান সংবিধানের বিরুদ্ধে শত্রুতা সন্দেহে তদন্ত করা হয়েছে। কিন্তু এর রাজনৈতিক লক্ষ্য তিনি সমর্থন করেন। অতলান তখন বলেছিলেন যে পুঁজিবাদ বিরোধী হওয়া আর সংবিধানের বিরুদ্ধে যাওয়া সমান নয় এবং জার্মান সংবিধান স্বভাবতই পুঁজিবাদী নয়। এছাড়াও এই সময়ে কুর্দিস্তান ওয়ার্কার্স পার্টি (পিকেকে) এর সাথে তার সংযোগ, যা 1984 সাল থেকে তুর্কি সরকারের সাথে খোলা সামরিক দ্বন্দ্বের মধ্যে ছিল, প্রশ্নবিদ্ধ হয়েছিল। আটলান স্পষ্ট করে বলেছিলেন যে তিনি পিকেকে- এর সদস্য নন, কিন্তু তিনি বলেছিলেন যে জার্মান সরকার পিকেকে- এর উপর নিষেধাজ্ঞা পাল্টা উৎপাদনশীল এবং জার্মানির অবস্থান তুরস্কের দ্বারা কুর্দিদের বিরুদ্ধে সহিংসতাকে ন্যায্যতা দেওয়ার জন্য ব্যবহার করেছিল। 
২০১৫ সালের এপ্রিল, আতলানকে পিপলস ডেমোক্রেটিক পার্টি (এইচডিপি) গ্র্যান্ড ন্যাশনাল অ্যাসেম্বলির আসন্ন সংসদ নির্বাচনের জন্য তাদের নির্বাচনী তালিকায় মনোনীত করেছিল। সহপাঠী সদস্য ফ্লেকনাস উকার সাথে তিনি প্রথম ইয়াজিদি বিধানসভার সদস্য হন। ২০১৫ সালের নভেম্বরের সাধারণ নির্বাচনে তিনি আবার প্রার্থী হন, কিন্তু নির্বাচিত হননি। 
২০১৫ সালের ১ নভেম্বর, কুর্দি-তুর্কি দ্বন্দ্ব পুনরায় শুরু হওয়ার পর, নুসাইবিন শহরে তুর্কি কর্তৃপক্ষ কারফিউ জারি করে। গ্র্যান্ড ন্যাশনাল অ্যাসেম্বলির সদস্য অতলান এবং গুলসার ইলদারাম কারফিউর প্রতিবাদে অনশন শুরু করেন। তুরস্কের ক্যাসেশন কোর্টের রাষ্ট্রীয় প্রসিকিউটর বেকির শাহিন ১৭ মার্চ ২০২১ তারিখে সাংবিধানিক আদালতে একটি মামলা দায়ের করেন, যাতে আটলান এবং ৬৮৬ জন এইচডিপি রাজনীতিবিদদের রাজনৈতিক অংশগ্রহণের জন্য পাঁচ বছরের নিষেধাজ্ঞা দাবি করা হয়। কুর্দিস্তান ওয়ার্কার্স পার্টির (পিকেকে) সঙ্গে দলগুলোর কথিত সাংগঠনিক যোগাযোগের কারণে এইচডিপি বন্ধ করার অনুরোধ জানিয়ে যৌথভাবে মামলাটি দায়ের করা হয়েছিল।
ত্বহা কারান

ত্বহা কারান (২ জুন ১৯৬৯ – ১১ জুন ২০২১) দক্ষিণ আফ্রিকার একজন ইসলামি পণ্ডিত এবং ফকিহ ছিলেন। তিনি দক্ষিণ আফ্রিকার মুসলিম জুডিশিয়াল কাউন্সিলের প্রধান মুফতি ছিলেন। এছাড়াও তিনি মাহাজজাহ গবেষণা ইনস্টিটিউট ও স্ট্র্যান্ডের দারুল উলুম আল আরাবিয়্যাহ আল ইসলামিয়্যাহর প্রতিষ্ঠাতা।
ত্বহা কারান ১৯৬৯ সালের ২ জুন কেপ টাউনে জন্মগ্রহণ করেন। তার পিতা ইউসুফ কারান। শুরুতে তিনি ওয়াটারফল ইসলামি ইনস্টিটিউটে "কুরআন" মুখস্থ করেন। এরপর তিনি ১৯৯১ সালে দারুল উলুম দেওবন্দে দাওরায়ে হাদিস (স্নাতক) সমাপ্ত করেন। পরে তিনি কায়রো বিশ্ববিদ্যালয়ে দুই বছর অধ্যয়ন করেন। তার শিক্ষকদের মধ্যে সাঈদ আহমদ পালনপুরী অন্যতম। তিনি শাফিঈ ফিকহের অনুসারী ছিলেন কিন্তু হানাফিদের নিকটবর্তী ছিলেন এবং নিজেকে দেওবন্দি দাবি করতেন।
তাকে দক্ষিণ আফ্রিকায় একজন প্রভাবশালী চিন্তাবিদ হিসেবে দেখা হত। খলিল ইব্রাহিম মুলা কাছির তাকে ‘আশ শাফি আস সগির’ (ছোট শাফি) উপাধিতে ভূষিত করেছিলেন। ১৯৯৬ সালে তিনি স্ট্র্যান্ডে দারুল উলুম আল আরাবিয়্যাহ আল ইসলামিয়্যাহ প্রতিষ্ঠা করেন। তার তত্ত্বাবধানে ২০১৬ সালে মাদ্রাসাটির মহিলা শাখা শুরু হয়, যেখানে তিনি কোর্স উপদেষ্টাও ছিলেন। ২০১৫ তিনি মুসলিম জুডিশিয়াল কাউন্সিলের প্রধান মুফতি হিসেবে তার বাবা ইউসুফ কারানের স্থলাভিষিক্ত হন। তিনি মাহাজজাহ গবেষণা ইনস্টিটিউটের প্রতিষ্ঠাতা ও পরিচালক ছিলেন, এই ইনস্টিটিউটটি সাহাবাদের সমালোচনার বিরোধিতা করত। তিনি শিয়া সম্প্রদায়ের সাথে বিতর্ক করার জন্য দক্ষিণ আফ্রিকা জুড়ে পরিচিত ছিলেন। নব্বইয়ের দশকের গোড়ার দিকে আজম তারিক শিয়াদের খণ্ডন করার ক্ষেত্রে তাকে অসাধারণ দক্ষ বিবেচনা করেছিলেন। তার রচনার মধ্যে "‘ফ্লিয়িং ফ্রম ফেইট টু ফেইট: ৪০ আহাদিস অন কনটেইজন এন্ড প্যান্ডামিকস’" অন্যতম।
তিনি ২০২১ সালের ১১ জুন করোনাভাইরাসে আক্রান্ত হয়ে মৃত্যুবরণ করেন। আবদুর রহমান ইবনে ইউসুফ ম্যাঙ্গেরা, ফারাজ রব্বানি, ইসমাইল ইবনে মুসা মেঙ্ক, ওমর সুলেইমান, ইয়াসির ক্বাদি প্রমুখ তার মৃত্যুতে শোক প্রকাশ করেছেন।
ফ্রান্সিস অব্রে ব্রাউন

ফ্রান্সিস অব্রে ব্রাউন (১২ ডিসেম্বর, ১৮৭৮ - ২২ অক্টোবর, ১৯৫৩) ইংল্যান্ডে জন্মগ্রহণকারী হিসাবরক্ষক এবং ব্রিটিশ কলাম্বিয়ার রাজনৈতিক ব্যক্তিত্ব ছিলেন। তিনি কানাডিয়ান লেবার পার্টির সদস্য হিসেবে ১৯২৪ থেকে ১৯২৮ পর্যন্ত ব্রিটিশ কলম্বিয়ার আইনসভায় বার্নাবির প্রতিনিধিত্ব করেন।
ফ্রান্সিস ব্রাউন লন্ডনে জন্মগ্রহণ করেন। তিনি হেনরি ব্রাউন এবং এলিজাবেথ অ্যাডা হার্টের পুত্র।লন্ডনেই তার শিক্ষালাভ ঘটে। ব্রাউন লন্ডনে শস্য বিনিময় বাণিজ্যে যুক্ত ছিলেন। ১৯০৬ সালে, তিনি জেসি ক্লারা হল্যান্ডসকে বিয়ে করেছিলেন। ব্রাউন ১৯১২ সালে কানাডায় এসেছিলেন। তিনি ১৯১৪ থেকে ১৯২৫ পর্যন্ত বার্নাবির হিসাবরক্ষক হিসাবে কাজ করেছিলেন। ব্রাউন নিউ ওয়েস্টমিনস্টার ট্রেডস অ্যান্ড লেবার কাউন্সিলেরও সভাপতি ছিলেন। ১৯২৮ সালে ইন্ডেপেন্ডেন্ট লেবার পার্টির প্রার্থী হিসেবে পুনরায় র্নির্বাচনে অংশ নেওয়ার সময় তিনি পরাজিত হন। তিনি ৭৫ বছর বয়সে ভ্যাঙ্কুভারে মৃত্যুবরণ করেন।
দূরদেশ

দূরদেশ (হিন্দি শিরোনাম: গেহরি চোট, অনু. গভীর আঘাত) অমৃশ সাঙ্গাল ও এহতেশাম পরিচালিত ১৯৮৩ সালের ভারত-বাংলাদেশ-কানাডার যৌথ প্রযোজিত হিন্দি ভাষার অপরাধ-নাট্য চলচ্চিত্র। এই চলচ্চিত্র নাদিম ও ববিতার জন্য বলিউডে প্রথম অভিনীত এবং প্রথিতযশা অভিনেতা ডেভিড আব্রাহামের মৃত্যুর পূর্বে শেষ অভিনীত চলচ্চিত্র। একইসাথে এই চলচ্চিত্রে অভিনয়ের মধ্য দিয়ে ববিতা বাংলাদেশীদের মধ্যে সর্বপ্রথম বলিউডে প্রবেশ করেন। বলিউডে 'গেহরি চোট' নামে মুক্তির পর ছায়াছবিটি বাংলাদেশে মুক্তির উদ্দেশে বাংলায় ভাষান্তর করা হয়।
অরুন খান্না (শশী কাপুর) কানাডার টরন্টোর একজন অনাবাসী ভারতীয় যিনি শোভা (শর্মিলা ঠাকুর) নামক এক ভারতীয় মহিলাকে বিয়ে করেন। তাদের রাজু (রাজ বাব্বার) নামক একটি ছেলে ও পিংকি (ববিতা) নামক একটি মেয়ে আছে। শোভা কানাডার পশ্চিমা জীবনযাপনে অভ্যস্ত হতে ব্যর্থ হন এবং ঘটনাক্রমে ব্যক্তিগত সচিবের সাথে গোপন সম্পর্ক থাকার সন্দেহ করায় পরবর্তীতে অরুনের থেকে আলাদা হয়ে যান। শোভা নিজের ছেলেকে সাথে নিয়ে ভারতে ফিরে যাওয়ার সিদ্ধান্ত নেন অন্যদিকে অরুন তাদের মেয়ে পিংকিকে নিয়ে কানাডায় থেকে যান। কুড়ি বছর পর পিংকি মানসিক রোগাক্রান্ত খুনি টনি (নাদিম বেগ) কর্তৃক নিয়ন্ত্রিত সন্ত্রাসী চক্র দ্বারা অপহৃত হওয়ার পর তাদের পরিবার একত্র হয়। টনি পিংকির প্রতি আসক্ত হয়ে পড়ে এবং তাকে ভালোবেসে ফেলে। পিংকি প্রথমে তাকে বাধা কিন্তু পরে সেও টনিকে ভালোবেসে ফেলে। রাজু যে কিনা তার বাবার পরিচয় সম্পর্কে অজ্ঞ তার মায়ের সাথে কানাডায় আসে। তার মা তাকে বলে অরুন তাদের এক পারিবারিক বন্ধু যার নিজ মেয়েকে ফিরে পাওয়ার জন্য সাহায্যের প্রয়োজন। রেণুর (পারভীন ববি) সাহায্য নিয়ে রাজু পিংকির অপহরণকারীদের খুঁজে পায়। রাজু দ্রুত আবিষ্কার করে অরুন আসলে তার বাবা এবং পিংকি তার বোন। অপহরণ চক্র রাজুর সাথে যোগাযোগ করে এবং রাজা অপহরণকারীদের কাছে তাদের দাবিকৃত পরিমাণ অর্থ তুলে দেয়। টনির মনিব (ডেভিড আব্রাহাম চেলুকার) টনি পিংকির খুব কাছে চলে এসেছে উপলব্ধি করার পরে পিংকিকে হত্যার সিদ্ধান্ত নেয়। টনি হস্তক্ষেপ করে এবং মনিবকে মেরে ফেলার পর পিংকিকে নিয়ে পালিয়ে যায়। টনি ও পিংকি একটি কটেজে লুকায় এবং তার মনিবের লোকেরা তাদের খুঁজে পাওয়ার পর বন্দুকসহ ঘিরে ধরে। রাজু ও তার পরিবারও তখন সেখানে পৌঁছে যায় এবং লোকদের সাথে লড়াই করে। পিংকি তার বাবাকে দেখতে পেয়ে তার দিকে ছুটে যায় অন্যদিকে টনি ও মনিবের লোকেদের মাঝে গুলিবর্ষণ চলতে থাকে। টনি বন্দুকের গুলি থেকে পিংকিকে বাঁচাতে তার নিকট ছুটে যায়। রাজু ও রেণু গুন্ডাদের মেরে ফেলার পর টনির মৃত্যুর আগে পিংকি স্বীকার করে যে সে টনিকে ভালোবাসে। সবশেষে পিংকি তার বাবা, মা ও ভাইয়ের সাথে মিলিত হয়।
এই ছায়াছবির সংগীত পরিচালনা করেছেন উষা খান্না ও কামাল জোশি, গানের কথা লিখেছেন ইন্দিওয়ার। চলচ্চিত্রের বাংলা সংস্করণে সংগীত পরিচালনা করেছেন গোলাম হোসেন লিটু।
২০১৬ গ্রীষ্মকালীন অলিম্পিকে ফিলিস্তিন

ফিলিস্তিন ব্রাজিলের রিউ দি জানেইরুতে অনুষ্ঠিত ২০১৬ গ্রীষ্মকালীন অলিম্পিকে অংশগ্রহণ করে। ২০১৬ সালের ৫ থেকে ২১ আগস্ট প্রতিযোগিতাটি অনুষ্ঠিত হয়। এটি ছিল গ্রীষ্মকালীন অলিম্পিকে দেশটির ষষ্ঠ উপস্থিতি।
ফিলিস্তিন অলিম্পিক কমিটি প্রতিযোগিতায় মোট ৬ জন খেলোয়াড় পাঠায়, যাদের মধ্যে চারজন পুরুষ এবং দুজন মহিলা। তারা অলিম্পিকে মোট চারটি খেলায় প্রতিদ্বন্দ্বিতা করেন। এই ছয়জনের মধ্যে দুজন প্রতিযোগিতায় অংশগ্রহণের যোগ্যতা অর্জন করেছিলেন, আর বাকিদের ইউনিভার্সালিটি কোটায় আমন্ত্রণ জানানো হয়। এই আসরেই অলিম্পিকের অশ্বারোহণ ইভেন্টে ফিলিস্তিনের অভিষেক হয়।
ফিলিস্তিনের একজন প্রতিযোগী আফ্রিকা ও মধ্যপ্রাচ্য অঞ্চলের ব্যক্তিগত এফইআই র‌্যাংকিংয়ে শীর্ষে থেকে অশ্বারোহণ (Equestrian) ইভেন্টে অংশগ্রহণের সুযোগ পান। এর আগে কোনো ফিলিস্তিনি অলিম্পিকে এই ইভেন্টে অংশ নেননি।
আন্তর্জাতিক জুডো ফেডারেশন তাদের ত্রিপক্ষীয় আমন্ত্রণ কোটা প্রদান করায় একজন ফিলিস্তিনি প্রতিযোগী এই ইভেন্টে অংশগ্রহণের সুযোগ পান।
ফিনা ফিলিস্তিনকে অলিম্পিকে দুইজন সাঁতারু (একজন পুরুষ ও একজন মহিলা) পাঠানোর জন্য আমন্ত্রণ জানায়।
বেলকিস আল লাহাবি

বেলকিস আল লাহাবি (; জন্ম ১৯৭২) হলেন একজন ইয়েমেনি নাগরিক ও নারীবাদী রাজনৈতিক কর্মী, সংগঠক এবং ইয়েমেন বিপ্লবের ব্যক্তিত্ব। সারা জীবন তিনি ক্রমবর্ধমানভাবে রাজনৈতিক এবং কর্মী সংগঠনগুলির সাথে জড়িত ছিলেন, যার বেশিরভাগই নারীর অধিকার, মানবাধিকার এবং রাজনৈতিক স্বাধীনতার সাথে জড়িত। তিনি ২০১৮ সালে অসলো ফ্রিডম ফোরামের বক্তা ছিলেন।
আল লাহাবি ১৯৭২ সালে ইয়েমেনের সানাতে একটি দরিদ্র পরিবারে জন্মগ্রহণ করেন, এমন একটি সমাজে "চিরাচরিত কিন্তু রঙিন, নারীরা প্রতিদিনের জীবনে সবকিছুতেই অংশগ্রহণ করতেন" বলে তিনি বর্ণনা করেন। ১৯৮০-এর দশকে যখন তিনি বড় হয়েছিলেন, তখন তিনি উল্লেখ করেন যে সমাজে নারীদের অবস্থা নিয়ে দ্বন্দ্বের সাথে সমাজ আরও কঠোর হয়ে উঠছে।
২০০৬ সালে, আল লাহাবি সামাজিক আন্দোলন সংগঠনগুলির একটি জোটের অন্যতম নেতা হয়েছিলেন, যারা বিক্ষোভ এবং বিক্ষোভের মতো কৌশল নিয়ে সরকারের প্রতিবাদ করেছিল। তিনি সরকার এবং হাউথি আন্দোলনের মধ্যে গৃহযুদ্ধের বিরুদ্ধে ২০০৭ সালের একটি ফোরামের সংগঠক ছিলেন।
২০১১ সালে যখন তারা তিউনিসিয়ার বিপ্লব পর্যবেক্ষণ করেছিল, তখন তিনি এবং অন্যান্য বিক্ষোভকারীরা বেসামরিক কর্মকাণ্ডের মাধ্যমে শাসন ক্ষমতা ভেঙে ফেলার সম্ভাবনা চিহ্নিত করেছিলেন, তারা দেখেছিল তিউনিসিয়া যা অর্জন করেছে। প্রাথমিক বিক্ষোভের সময়, তিনি এবং অন্যান্য বিক্ষোভকারীরা ইয়েমেনে তিউনিসীয় দূতাবাসের সামনে বিক্ষোভ করেন; আল লাহাবি ইয়েমেনের তৎকালীন রাষ্ট্রপতি আলী আবদুল্লাহ সালেহের জন্য একটি বার্তা দিয়ে আল জাজিরার এক প্রতিবেদকের সাথে কথা বলেছিলেন: "আমি আশা করি আলী আবদুল্লাহ সালেহের শাসনের পতনের জন্য আন্দোলন এগিয়ে যাবে। যিনি আমাদের আফগানাইজেশন, সোমালাইজেশন এবং ইরাকীকরণের হুমকি দিয়েছিলেন।" দ্য নিউ ইয়র্ক টাইমসের কাছে তিনি উল্লেখ করেছিলেন যে, প্রাথমিকভাবে মহিলারা অনেক বিক্ষোভের নেতৃত্ব দিয়েছেন এবং উত্থাপিত অনেকগুলি বিষয়ের মধ্য ছিল মাতৃমৃত্যু, বাল্যবিবাহ এবং নারীদের ওপর নিরক্ষরতা ও দারিদ্র্যের অসম বোঝা। যদিও প্রথম মাসের শেষের দিকে, নারীরা যে শহরে একসময় নেতৃত্ব দিয়েছিল সেই শহরের চত্বরে তাদেরকে মারধর করা হয়েছিল
২০১২ সালে সালেহের পতনের পর, ইয়েমেন সংকট পুনর্মিলন প্রচেষ্টার অংশ হিসেবে জাতীয় সংলাপ সম্মেলনের আয়োজন করা হয়। সেখানে ৩০% আসন মহিলাদের জন্য সংরক্ষিত ছিল, আল লাহাবি তাদের মধ্যে অন্যতম। যদিও তিনি সুনির্দিষ্ট মহিলাদের সমস্যা উত্থাপন করার চেষ্টা করেছিলেন, তিনি এবং অন্যান্য মহিলাদের আবার পিছনে ঠেলে দেওয়া হয়েছিল, যেখানে বিপ্লবের সময় নারীদের অগ্রগতিতে নারীরা কেন্দ্রীয় ভূমিকা পালন করেছিলেন। একটি সাক্ষাৎকারে, তিনি দেশের বিভিন্ন গোষ্ঠীর মধ্যে ক্রমাগত সহিংস দ্বন্দ্ব লক্ষ্য করেছেন এবং এমনকি প্রগতিশীল সরকারি কর্মকর্তা এবং নারীরাও বলে চলেছিলেন যে এটি নারী স্বাধীনতার সঠিক সময় নয়।
২০১৫ সালের এপ্রিলে গোলাগুলি আল লাহাবির বাড়ি ধ্বংস করে এবং তাকে নির্বাসনের জন্য বাধ্য করে; তিনি ফিরে আসার ইচ্ছা ছাড়াই জর্ডানে পালিয়ে যান।
আল লাহাবি ২০১৮ সালের অসলো ফ্রিডম ফোরামের অন্যতম বক্তা ছিলেন এবং কর্তৃত্ববাদের বিরুদ্ধে অহিংস প্রতিরোধের কথা বলেছিলেন।